# Nordlige polarsirkel

Kart over Arktis, med nordlige polarsirkel i blått og den gjennomsnittlige isoterm for 10°C i juli i rødt
**Nordlige polarsirkel** er en av de to polarsirklene, og den nordligste av de fem viktige breddesirklene som vist på kart over jorda. Dens sørlige motpart er den sørlige polarsirkelen.

Den nordlige polarsirkelen markerer den sørligste breddegraden der sola ikke står opp ved vintersolverv, den korteste dagen i året på nordlige halvkule og der sola ikke går ned ved sommersolverv, den lengste dagen i året på nordlige halvkule. Disse fenomenene refereres til som henholdsvis mørketid og midnattssol, og jo lenger nord man kommer, blir disse effektene tydeligere. For eksempel står ikke sola opp på 40 dager midtvinters i den russiske havnebyen Murmansk, som er tre grader over nordlige polarsirkel.

Polarsirkelens posisjon er ikke fast og ligger for tiden 66°33′51.0″ nord for ekvator. Dens bredde avhenger av jordas aksehelling, som varierer innen en margin på mer enn 2° over en 41 000-års periode pga. tidekrefter som et resultat av månens bane. Derfor flytter den nordlige polarsirkelen seg for tiden nordover i en hastighet av ca. 14,5 m (48 ft) per år.

## Midnattssol og mørketid

Utdypende artikler: Midnattssol og Mørketid

Forholdet mellom jordas aksehelling (ε) med vendekretsene og polarsirklene
Nordlige polarsirkel er den sørligste breddegrad på nordlige halvkule der solas sentrum kan forbli kontinuerlig over eller under horisonten i en periode på 24 timer. Som et resultat av dette er solas sentrum minst en gang hvert år synlig ved lokal midnatt og minst en gang ikke synlig ved lokal middag, innenfor nordlige polarsirkel.

Nøyaktig på polarsirkelen forekommer disse hendelsene, i prinsipp, nøyaktig en gang per år: ved henholdsvis sommer- og vintersolverv. På grunn av atmosfærisk refraksjon og luftspeilinger, og også fordi sola vises som en skive og ikke som et punkt, kan en del av midnattssola sees om natten ved sommersolverv opptil ca. 50 bueminutter (′) (90 km (90 000 m)) sør for polarsirkelen. På samme måte kan en del av sola sees opptil ca. 50′ nord for polarsirkelen om dagen ved vintersolverv. Dette er sant ved havnivå. Grensene øker med høyden over havnivå, selv om det i fjellområder ofte ikke er noen direkte utsikt mot den sanne horisonten.

Om natten er *nordlys* et nokså vanlig syn innenfor polarsirkelen. Bildet viser nordlys i Rovaniemi.
## Menneskelig bosetning

Sylindrisk projeksjon som viser polarsirkelen i rødt
De største samfunnene nord for polarsirkelen ligger i Russland, Norge og Sverige: Murmansk (befolkning 295 374) og Norilsk (178 018) i Russland; Tromsø (75 638) i Norge, Vorkuta (58 133) i Russland, Bodø (52 357) og Harstad (24 703) i Norge og Kiruna, Sverige (22 841). Rovaniemi (62 667) i Finland er den største bosetningen i umiddelbar nærhet til polarsirkelen; den ligger 6 km (6 000 m) sør for linjen. Salekhard (51 186) i Russland er den eneste byen i verden som ligger nøyaktig på polarsirkelen.

Til forskjell har det største nordamerikanske samfunnet nord for polarsirkelen, Sisimiut (Grønland) ca. 5 000 innbyggere. I USA er Utqiaġvik den største bosetningen nord for polarsirkelen med ca. 4 000 innbyggere. Det største slike samfunnet i Canada er Inuvik i Nordvestterritoriene, med 3 137 mennesker som bor der.

## Geografi

Polarsirkelen er grovt regnet 16 000 km (16 000 000 m) i omkrets. Området nord for sirkelen er ca. 20 000 000 km² (7 700 000 mi²) og dekker grovt regnet 4% av jordas overflate.

Polarsirkelen passerer gjennom Nordishavet, Den skandinaviske halvøy, Nord-Asia, Nord-Amerika og Grønland. Landområdene innenfor polarsirkelen er delt mellom åtte land: Norge, Sverige, Finland, Russland, USA (Alaska), Canada (Yukon, Nordvestterritoriene og Nunavut), Danmark (Grønland) og Island (der den passerer gjennom den lille øya Grímsey).

### Klima

Klimaet nord for polarsirkelen er generelt kaldt, men kystområdene i Norge har et generelt mildt klima som et resultat av Golfstrømmen, som gjør havnene i Nord-Norge og Nordvest-Russland isfrie hele året. I innlandet kan somrene bli temmelig varme, mens vintrene er ekstremt kalde. For eksempel vil sommertemperaturer i Norilsk (Russland) noen ganger nå så høyt som 30 °C (86 °F), mens vintertemperaturene ofte faller under −50 °C (−58 °F).

### Steder langs nordlige polarsirkel

Med utgangspunkt i nullmeridianen i retning øst, passerer nordlige polarsirkel gjennom:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Koordinater | Land, territorium eller hav | Noter |
| --- | --- | --- |
|   | Atlanterhavet | Norskehavet |
|  | Norge Norge | Øyer og skjær i Træna, Nordland |
|  | Atlanterhavet | Trænfjorden, Norskehavet |
|  | Norge Norge | Øyer og skjær i Nesøya, Nordland |
|  | Atlanterhavet | Nesøyfjorden, Norskehavet |
|  | Norge Norge | Øyer og skjær i Storseløya, Nordland |
|  | Atlanterhavet | Kvarøyfjorden, Norskehavet |
|  | Norge Norge | Øyer og skjær i Rangsundøya, Nordland fylke, inkludert øya Vikingen |
|  | Atlanterhavet | Værangfjorden, Norskehavet |
|  | Norge Norge | Nordland fylke |
|  | Sverige Sverige | Norrbotten (Provinsene Lappland og Norrbotten) |
|  | Finland Finland | Lappland-regionen, krysser Rovaniemi lufthavn |
|  | Russland Russland | Karelia |
|  | Murmansk Oblast |
|  | Karelia |
|  | Grand Island, Murmansk Oblast |
|  | Nordishavet | Kandalaksjabukta, Kvitsjøen, Barentshavet |
|  | Russland Russland | Kolahalvøya, Murmansk Oblast — for ca. 7 km (7 000 m) |
|  | Nordishavet | Kandalaksjabukta, Kvitsjøen, Barentshavet |
|  | Russland Russland | Kolahalvøya, Murmansk Oblast |
|  | Nordishavet | Kvitsjøen, Barentshavet |
|  | Russland Russland | Nenetsk |
|  | Komi |
|  | Jamalo-Nenetsk |
|  | Nordishavet | Obbukta, Karahavet |
|  | Russland Russland | Jamalo-Nenetsk |
|  | Krasnojarsk kraj |
|  | Yukaghir Highlands, Sakha |
|  | Anadyr Highlands og Chukotka Mountains, Tsjukotka |
|  | Nordishavet | Tsjuktsjerhavet |
|  | USA USA | Seward Peninsula, Alaska |
|  | Nordishavet | Kotzebue Sound, Tsjuktsjerhavet |
|  | USA USA | Alaska—passerer gjennom Selawik Lake |
|  | Canada Canada | Yukon |
|  | Nordvestterritoriene, passerer gjennom Store Bjørnesjø |
|  | Nunavut |
|  | Nordishavet | Foxesjøen |
|  | Canada Canada | Nunavut (Baffinøya), passerer gjennom Nettilling Lake og Auyuittuq nasjonalpark (skiltplassering) |
|  | Atlanterhavet | Davisstredet |
|  |  Grønland | passerer gjennom Kangerlussuaq Fjord og Schweizerland |
|  | Atlanterhavet | Danmarkstredet |
|  | Grønlandshavet |
|  | Island Island | Øya Grímsey |
|  | Atlanterhavet | Grønlandshavet |
|  | Norskehavet |

Galleri | Polcirkeln-portal i Gällivare, Sverige
Polarsirkellinjen i Rovaniemi, Finland c.1865
Polarsirkelmonument i Salekhard, Russland
Et skilt langs Dalton Highway markerer plasseringen av polarsirkelen i Alaska
Nordlys over polarsirkelskilt langs Dempster Highway i Yukon ved  |

* Polarsirkelglobe på Vikingen markerer polarsirkelen i Norge
* Polarsirkelskilt ved Inlandsbanan, Sverige
* Polarsirkelens hvite grenselinje ved Julenissens landsby i Rovaniemi, Finland
* Polarsirkelskilt i Karelia, Russland
* Polarsirkelskilt ved Jamalo-Nenetsk, Russland
* Et skilt i Sakha, Russland
* Polarsirkelmarkør på øya Grímsey i Island

## Referanser

## Eksterne lenker

(en) Arctic Circle – kategori av bilder, video eller lyd på Commons

 Ordbokdefinisjonen av Nordlige polarsirkel i Wiktionary

* Terra Incognita: Exploration of the Canadian Arctic—Historisk essay om tidlige ekspedisjoner til canadisk Arktis, illustrert med kart, fotografier og tegninger
* Temporal Epoch Calculations ©2006 by James Q. Jacobs Last ned: Epoch v2009.xls (modify D4)
* Useful constants" Se: Ekliptikkhellingen